

 **OPĆINSKO VIJEĆE**

KLASA: 021-05/20-01/03

URBROJ: 2109/22-02-20-02

Orehovica, 07.02.2020. godine

 **ZAPISNIK**

sa 18. sjednice Općinskog vijeća, održane 07.02.2020. godine u općinskoj vijećnici Općine Orehovica s početkom u 18.00 sati.

Sjednicu je sazvao predsjednik Općinskog vijeća Općine Orehovica Marko Hunjadi pozivom KLASA: 021-05/20-01/03, URBROJ: 2109/22-02-20-01 od 03.02.2020. godine.

 Nazočni vijećnici: Želimir Halić, Marko Hunjadi, Goran Ivačić, Josip Katanović, Ivan Krčmar, Zlatko Orsag, Viktor Pintarić i Branko Sušec. Sjednici nisu nazočili: Erika Baranašić, Nadica Bogdan, Nikola Bukal, Dražen Husić, Dragutin Klobučarić, Dalibor Kukovec i Nikola Panić. Sjednici je prisustvovao zamjenik Općinskog načelnika iz reda pripadnika romske nacionalne manjinene Marko Balog. Osim vijećnika na sjednici je nazočila službenica Jedinstvenog upravnog odjela Općine Orehovica, Žaklina Vađunec u svojstvu zapisničara, te predstavnica Lista Međimurje Bojana Španiček Kanoti.

 Predsjednik Općinskog vijeća Marko Hunjadi pozdravio je sve prisutne te je otvorio 18. sjednicu Općinskog vijeća. Sjednicu je otvorio u 18.10 sati. Otvorio je aktualni sat u trajanju od 45 minuta.

 U aktualnom satu nije bilo pitanja, te je isti završen u 18.12 sati.

Predsjedavajući je utvrdio da na sjednici prisustvuje 8 od 15 vijećnika, da postoji kvorum te da će sve odluke donesene na ovoj sjednici biti pravovaljane.

 Predsjedavajući je prisutnima predložio dnevni red koji su vijećnici primili uz poziv za sjednicu.

**D N E V N I R E D**

1. Prihvaćanje zapisnika sa 17. sjednice Općinskog vijeća Općine Orehovica;
2. Donošenje Odluke o osnivanju i imenovanju Povjerenstva za zakup poljoprivrednog zemljišta u vlasništvu države na području Općine Orehovica,
3. Donošenje Odluke o raspisivanje javnog natječaja za zakup poljoprivrednog zemljišta u vlasništvu države na području Općine Orehovica,
4. Donošenje Odluke o izmjeni i dopuni Statuta Općine Orehovica,
5. Donošenje Odluke o izmjeni i dopuni Poslovnika o radu Općinskog vijeća Općine Orehovica,
6. Donošenje Odluke o izmjeni i dopuni Odluke o imenovanju Odbora za financije i proračun,
7. Donošenje Odluke o izmjeni i dopuni Odluke o imenovanju Povjerenstva za dodjelu poticaja,
8. Informacije:

a) Informacije o stanju sigurnosti za prosinac 2019. godine;

1. Razno.

Predsjedavajući je dao na glasovanja dnevni red. Dnevni red je jednoglasno usvojen.

**Ad.1. Prihvaćanje zapisnika sa 17. sjednice Općinskog vijeća Općine Orehovica**

Predsjedavajući je prisutne pozvao na raspravu glede zapisnika sa 17. sjednice Općinskog

vijeća održane 18.12.2019. godine.

Zapisnik sa 17. sjednice Općinskog vijeća prihvaćen je jednoglasno.

**Ad.2. Donošenje Odluke o osnivanju i imenovanju Povjerenstva za zakup poljoprivrednog zemljišta u vlasništvu države na području Općine Orehovica**

Prijedlog odluke podnio je općinski načelnik Franjo Bukal.

 Navedeni prijedlog obrazlaže Žaklina Vađunec, referent za opće i upravne poslove JUO.

Sukladno članku 31 Zakona o poljoprivrednom zemljištu u vlasništvu Republike Hrvatske, propisano je da povjerenstvo za zakup imenuje predstavničko tijelo jedinica lokalne samouprave, a čini ga pet članova: po jedan predstavnik pravne, geodetske i agronomske struke te dva predstavnika općinskog vijeća, na čijem se području zemljište nalazi. Stoga se predlaže da se u Povjerenstvo imenuju slijedeće osobe:

1) Mateja Topolko Drvoderić, mag.iur.,

2) Mario Plaftak, unif.bacc.ing.geod.et geoinf.,

3) Luka Krčmar, bacc.ing.agr.,

4) Goran Ivačić, član Općinskog vijeća,

5) Zlatko Orsag, član Općinskog vijeća.

Također je u Zakonu propisano da članovi Povjerenstva kao i članovi njihovih obiteljskih poljoprivrednih gospodarstava ne mogu biti sudionici javnih natječaja za zakup i prodaju koji su u nadležnosti rada ovog Povjerenstva. Po provedenom postupku javnog natječaja za zakup poljoprivrednog zemljišta, Povjerenstvo predlaže Općinskom vijeću donošenje odluke o izboru najpovoljnije ponude za zakup poljoprivrednog zemlišta u vlasništvu države. S obzirom na žurnost postupanja, predlaže se da odluka stupi na sangu dan nakon dana objave u Službenom glasniku Međimurske županije.

 Daljnje rasprave nije bilo.

 Predsjedavajući je dao prijedlog Odluke o osnivanju i imenovanju Povjerenstva za zakup poljoprivrednog zemljišta u vlasništvu države na području Općine Orehovica, na glasovanje.

 Odluke o osnivanju i imenovanju Povjerenstva za zakup poljoprivrednog zemljišta u vlasništvu države na području Općine Orehovica, usvojena je jednoglasno.

**Ad.3. Donošenje Odluke o raspisivanje javnog natječaja za zakup poljoprivrednog zemljišta u vlasništvu države na području Općine Orehovica**

 Prijedlog Odluke podnio je općinski načelnik Franjo Bukal.

 Prijedlog odluke obrazlaže Žaklina Vađunec. Sukladno članku 29. stavku 1. Zakona o poljoprivrednom zemljištu, propisano je da se poljoprivrednim zemljištem u vlasništvu države raspolaže na temelju Programa raspolaganja poljoprivrednim zemljištem, kojeg donosi predstavničko tijelo jedinice lokalne samouprave za svoje područje. Program raspolaganja poljoprivrednim zemljištvom u vlasništvu države na području Općine Orehovica donijela je Međimurska županija, Upravni odjel za gospodarske djelatnosti. Na predmetni program je Ministarstvo poljoprivrede izdalo suglasnost 13.12.2019. godine

Poljoprivredno zemljište u vlasništvu države daje se u zakup putem javnog natječaja na rok od 25 godina s mogućnošću produljenja za isto razdoblje.

Člankom 31. stavkom 5. Zakona o poljoprivrednom zemljištu propisano je da odluku o raspisivanju javnog natječaja za zakup donosi općinsko vijeće, na čijem se području zemljište nalazi. Nastavno na gore navedeno, izrađen je prijedlog raspisivanja javnog natječaja za zakup poljoprivrednog zemljišta u vlasništvu Republike Hrvatske na području Općine Orehovica te sam tekst javnog natječaja, koji je sastavni dio Odluke.

Prijedlogom predmetne Odluke pristupa se raspisivanju javnog natječaja za zakup poljoprivrednog zemljišta u vlasništvu RH na području Općine Orehovica, za ukupno 13,5544ha. Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/18).

Sam postupak javnog natječaja provest će Povjerenstvo za zakup poljoprivrednog zemljišta u vlasništvu države za Općinu Orehovica uz pomoć Jedinstvenog upravnog odjela Općine Orehovica.

Javni natječaj objavit će se na web stranici Općine Orehovica i na oglasnoj ploči na rok od 30 dana.

Odluku o izboru najpovoljnije ponude donosi Općinsko vijeće Općine Orehovica na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Orehovica.

Odluka o izboru najpovoljnije ponude dostavit će se na prethodno mišljenje Međimurskoj županiji i na suglasnost Ministarstvu poljoprivrede. Kako bi se javni natječaj što prije raspisao, predlaže se da odluka o raspisivanju javnog natječaja za zakup poljoprivrednog zemljišta stupi na snagu dan nakon dana objave u Službenom glasniku Međimurske županije.

Predsjedavajući je otvorio raspravu o prijedlogu Odluke o raspisivanje javnog natječaja za zakup poljoprivrednog zemljišta u vlasništvu države na području Općine Orehovica.

Branko Sušec postavio je pitanje jesu li to određene cijene zakupa, odnosno da li je predviđeno nadmetanje. Žaklina Vađunec mu odgovara da je za svaku česticu utvrđena početna cijena zakupnina, sukladno Uredbi, odnosno 422 kune po hektaru za oranice, 294 kn po hektaru za livade, a 203,00 kune po hektaru za pašnjak. Svaki ponuditelj može nudity cijenu za zakup zemljišta uz uvjet da cijena ne prelazi dvostruki iznos početne zakupnije, jer se tada ponuda smatra nevažećom. Također je u natječaju propisan redosljed prvenstva na koji se ponuditelj može pozvati, uz uvijet da prihvati najvišu cijenu koja je ponuđena od bilo kojeg ponuditelja koji ispunjava uvjete iz natječaja.

Zlatko Orsag postavio je pitanje, da kao član Hrvatske poljoprivredne komore i član povjerenstva Agencije za zemljište ima saznanja da su predložene izmjene i dopune zakona, konkretno u dijelu koji se odnosina izračun grla stoke. Peradari su se bunili jer su u znatno nepovoljnijem položaju. Što ako će se ta izmjena dogoditi u vrijeme kad bude raspisan natječaj?

Žaklina Vađunec odgovara da je tekst natječaja pripremljen po trenutno važećem Zakonu o poljoprivrednom zemljištu, te da ta izmjena može stupiti na snagu za mjeseca dana odnosno za godinu dana, tako da se u tom slučaju očekuje i dodatna uputa od strane Ministarstva poljoprivrede.

S obzirom da daljnje rasprave nije bilo, predsjedavajući je dao prijedlog Odluke o raspisivanje javnog natječaja za zakup poljoprivrednog zemljišta u vlasništvu države na području Općine Orehovica, na glasovanje.

Odluka oraspisivanje javnog natječaja za zakup poljoprivrednog zemljišta u vlasništvu države na području Općine Orehovica, usvojena je jednoglasno.

**Ad.4. Donošenje Odluke o izmjeni i dopuni Statuta Općine Orehovica.**

Prijedlog odluke obrazlaže Josip Katanović, član Odbora za statutarno pravna pitanja Općine Orehovica. Napomenuo je da se Odbor sastao 06. veljače 2020. godine u 10.00 sati u prostoru Općine Orehovica. Zakon o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 98/19) stupio je na snagu 01.01.2020. godine. U članku 16. istog Zakona propisano je da su jedinice lokalne i područne samouprave dužne uskladiti svoje statute i opće akte s odredbama spomenutog Zakona u roku od 60 dana od dana stupanja na snagu Zakona. Najznačanija izmjena je da se ukidaju Uredi državne uprave po županijama.

Zlatko Orsag spomenuo je da se radi o značajnijim izmjenama Statuta, smatra da je obuhvaćena gotovo trećina Statuta, te nevezano uz sama usklađenja sa Zakonom smatra da je trebala detaljnija rasprava.

Branjo Sušec je rekao da je 90% izmjena vezano uz brisanje Ureda državne uprave iz Statuta, te da se ne radi o značajnijim izmjenama.

Daljnje rasprave nije bilo.

Predsjedavajući je dao Odluku o izmjeni i dopuni Statuta Općine Orehovica, na glasovanje.

 Odluka o izmjeni i dopuni Statuta Općine Orehovica, usvojena je jednoglasno.

**Ad.5. Donošenje Odluke o izmjeni i dopuni Poslovnika o radu Općinskog vijeća Općine Orehovica**

Predsjedavajući je otvorio raspravu o prijedlogu Odluke o izmjeni i dopuni Poslovnika o radu

Općinskog vijeća Općine Orehovica.

S obzirom da se nitko nije javio za raspravu, predsjedavajući je dao prijedlog Odluke o izmjeni i dopuni Poslovnika o radu Općinskog vijeća Općine Orehovica na glasovanje.

Odluka o izmjeni i dopuni Poslovnika o radu Općinskog vijeća Općine Orehovica usvojena je

jednoglasno.

**Ad.6. Donošenje Odluke o izmjeni i dopuni Odluke o imenovanju Odbora za financije i proračun**

Donošenjem ove odluke predlaže se da se umjesto bivšeg pročelnika Nikole Špikića, za člana Odbora za financije i proračun imenuje nova pročelnica Mateja Topolko Drvoderić.

 Rasprave nije bilo.

Predsjedavajući je dao prijedlog Odluke o izmjeni i dopuni Odluke o imenovanju Odbora za financije i proračun, na glasovanje.

 Odluka o izmjeni i dopuni Odluke o imenovanju Odbora za financije i proračun prihvaćena je jednoglasno.

**Ad.7. Donošenje Odluke o izmjeni i dopuni Odluke o imenovanju Povjerenstva za dodjelu poticaja**

Donošenjem ove odlike, predlaže se da se za predsjednicu Povjerenstva ua dodjelu poticaja imenuje Mateja Topolko Drvoderić, umjesto dosadašnjeg predsjednika Nikole Špokića, a da se umjesto člana Povjerenstva Branka Sušeca, imenuje za člana Viktor Pintarić. Brano Sušec je zatražio da se izuzme iz ovog povjerenstva.

Predsjedavajući je otvorio raspravu o prijedlogu Odluke o izmjeni i dopuni Odluke o imenovanju Povjerenstva za dodjelu poticaja.

Rasprave nije bilo pa je predsjedavajući dao prijedlog Odluke o izmjeni i dopuni Odluke o imenovanju Povjerenstva za dodjelu poticaja na glasovanje.

Odluka o izmjeni i dopuni Odluke o imenovanju Povjerenstva za dodjelu poticaja prihvaćena je jednoglasno.

**Ad. 8.Informacije**

**a) Stanje sigurnosti za prosinac 2019. godine**

Policijska uprava međimurska u prosincu 2019. godine na području Općine Orehovica nije evidentirala ni jedno kazneno djelo, kao ni sigurnosno- interesantni događaji ni prometne nesreće. Evidentiran jejedan prekršaj iz zakona o zaštiti nasilja u obitelji u Orehovici.. Stanje sigurnosti u promatranom razdoblju ocjenjeno je vrlo dobrim.

**Ad.9. Razno.**

Predsjednik Općinskog vijeća, Marko Hunjadi, obavijestio je sve prisutne da Općina Orehovica u suradnji s Pučkim otvorenim učilištem Čakovec organizira dopunsku izobrazbu o sigurnom rukovanju s pesticidima i pravilnoj primjeni pesticida. Izobrazba će se održati u ponedjeljak, 10. 02. 2020. godine, u prostoru Sportsko vatrogasnog objekta u Orehovici. Za dopunsku izobrazbu su se mogli prijaviti svi kojima u 2020. godini ističe važenje kartice za uporabu pesticida, a prijave su se zaprimale od 10.01. do 24.01.2020. Ukupno se prijavilo 118 osoba, od kojih je 109 s područja Općine Orehovica.Tako će se u ponedjeljak održati predavanja u 2 grupe, I. grupa s 59 osoba s početkom u 08.00 h, dok je druga grupa u 16.00h, također s 59 osoba.

 Cijena dopunske izobrazbe s polaganjem ispita i izdavanjem iskaznice iznosi 150,00 kuna po osobi. Troškove za polaznike izobrazbe s prebivalištem na području Općine Orehovica u cijelosti će se podmiriti iz Općinskog proračuna, dakle, iznos od 16.350,00 kuna, dok će osobe iz drugim mjesta troškove snositi same.

 Slijedeća promblematika je odvajanje otpada na području Općine Orehovica. Tako je Općina Orehovica za izdvojenu količinu miješanog komunalnog otpada za 2017. godinu dobila poticajnu naknadu u iznosu od 1.039,00 kuna, dok je za 2018. godinu dopbila kaznu u iznosu od 9.908,46 kuna. Radi se o prekoračenju od gotovo 100 tona.

Žaklina Vađunec je rekla kako je prema Zakonu o gospodarenju otpadom potrebu količinu miješanog komunalnog otpada, koja je kao referentna uzeta količina miješanog komunlnog otpada prikupljena u 2015. godini, do kraja 2021. istu je potrebno smanjiti do 50 %. Zanrinjavajuće je da je količina miješanog komunalnog otpada u 2018. veća od količine prikupljene 2015. godine, te je sukladno tome i obračunata poricajna naknada. U 2019. godini bilo je potrebno količinu miješanog komunalnog otpada smanjiti za 34% u odnosu na 2015. godinu, te će se za prekoračenje obračunati naknada u iznosu od 150,00 kuna po prekoračenoj toni. Općina Orehovica je u sklopu projekta „I smetje vredi“ organizirala nekoliko tribina, radionica za djecu, podijeljeni su letci o pravilnom razvrstavanju otpada, međutim, ljudi se toga ne drže. Posjećenost tribina na kojima je izlaganje držao predstavnik Čakoma, svela se na svega 10-ak ljudi.

Branko Sušec je rekao da je Općina Orehovica u odnosu na ostale dijelove Republike Hrvatske, među boljima po odvajanju otpada, ne zabrinjava ga činjenica plaćanja poticajne naknade, nego to što je Općina Orehovica u odnosu na ostale općine na području međimurske županije najlošija. Smatra da ne treba to gledati u apsolutnim brojkama, stanje je zadovoljavajuće, međutim, treba težiti da bude još i bolje. Mještane je potrebno dodatno educirati i skrenuti pozornost na odvajanje.

Nadalje napominje kako je na toj drugojtribini bila tema odvanjenje miješanog komunlanog otpada, te da je rezerva smanjenja količine miješanog komunalnog otpada u odvajanju biootpada. Njemuje ta činjenica nepojmljiva, jer većinom svi na selu imaju neku kompostanu ili gnojnu grabu, pa smatra da se ta činjenica više vrijedi za gradove.

Marko Hunjadi je rekao kako će Općina Orehovica u 2020. godini sufinancirati polazak četvero djece s područja Općine Orehovica na edukacijsko- rehabilitacijske terapije u MURID. Za troje djece Općina će sufinancirati terapije u 50% iznosu, dok će za jedno djete u potunosti financirati terapiju. Radi se o tome da djeca kojima se sufinancira tretman u 50% iznosu koriste terapije kojima je mjesečna cijena i do 2.080,00 kuna, kod je za dijete kojemu se u potpunosti financira tretman logopeda u MURID-u iznosi 510,00 kuna mjesečni, odnosno 5.720,00 kuna godišnje. Tako će Općina Orehovica iz svog Proračuna izdvojiti 33.660,00 kuna godišnje za sdukacijsko-rehabilitacijske tretmane u MURID-u.

Branko Sušec je napomenuo kako rana intervencija nije sustavno uređena u Republici Hrvatskoj pa su udruge uzele tu obvezu na sebe. Po Međimurju su takve udruge jako razvijene, neke su pravi sustavi, tipa MURID-a, Pogled, DOSTI, koje imaju po 10-15 zaposlenih. Vrlo bitna je rana dijagnoza te najbolje rezultate daje opcija kad je takvo dijete od malena uključeno u sustav, jer kad dijete napuni 7 godina i dođe u školu, tad je već prekasno.

Marko Balog je rekao kao svaki dan prati djecu kako idu u školu, našli su prečicu kroz livadu odnosno gradilište kod ambulante u Orehovici. Kad pada kiša, puni su blata. Smatra da je još veći problem piješački prijelaz preko glavne ceste. Neki dan se gotovo dogodila nesreća, kad je cisterna skoro pokupila djecu. Pješački prolaz je tek kod trgovine.

Branko Sušec je rekao kako se razgovaralo o tome na početku školske godine. Tražio je od načelnika da se izgradi pješačka staza po parkiralištu ambulante ili uz parkiralište. Nije problem samo blato, već to što nema pješačkog prijelaza. Smatra da bi bilo dobro da se na tom djelu napravi pješački prijelaz barem do početka nove školske godine. Škola je obavještavala roditelje i djecu neka se drže te rute, međutim, trebalo bi to bolje regulirati.

Marko Hunjadi se nadovezao kako je ta cesta opasna i brza, da je bilo nekih prijedloga za izgradnju usporivača. Međutim, smatra da će to biti opasan prijelaz ceste i da bi bilo dobro rzmotriti mogućnost postavljanja uporivača prometa.

Završeno u 18.50 h.

Zapisnik vodila

Žaklina Vađunec

 **Predsjednik Općinskog vijeća Općine Orehovica**

 Marko Hunjadi